Indhold
Indholdsfortegnelse 🔎︎

# Navngivning af celler

## Tilladte navne

Navne i Calc kan indeholde bogstaver, cifre og visse specielle tegn. Navne skal begynde med et bogstav eller en understreg.

Tilladte specialtegn:

- understreg (_)

- punktum (.) - tilladt i et navn, men ikke som første eller sidste tegn.

- blank ( ) - tilladt i et navn, men ikke som første eller sidste tegn, og ikke for et celleinterval.

Navne må ikke falde sammen med cellereferencer. For eksempel er navnet A1 ugyldigt, fordi A1 er en reference til den øverste venstre celle.

Navne må ikke begynde med bogstaverne C eller R fulgt af et tal; bogstaverne C og R alene er heller ikke tilladt som navne. Find flere oplysninger ved funktionen ADRESSE.

Navne for celleområder må ikke indeholde mellemrum. Mellemrum er tilladt i navne for enkelte celler, ark og dokumenter.

## Navngivning af celler og formler

En god måde at lave forståelige referencer til celler og celleområder i formler er at give områderne navne. For eksempel, kan du navngive området A1:B2Nedre_grænse. Så kan du skrive en formel såsom "=SUM(Nedre_grænse)". Selv om du indsætter eller sletter rækker eller kolonner, vil LibreOffice stadig referere områderne korrekt ved navn. Områdenavne må ikke indeholde mellemrum.

For eksempel er det meget nemmere at læse en formel for moms, hvis du kan skrive "= Beløb * momsprocent" i stedet for "= A5 * B12". I dette tilfælde ville du navngive celle A5 "Beløb" og celle B12 "momsprocent."

Brug dialogen Definer navne for at definere navne på formler eller dele af formler, som du ofte bruger. For at angive navne på områder

1. Marker en celle eller et celleområde, vælg derefter Indsæt - Navne - Definer. Dialogen Definer navne vises.

2. Skriv navnet på det markerede område i feltet Navn. Klik Tilføj. Det nyligt definerede navn optræder på listen forneden. Klik OK for at lukke dialogen.

Du kan også navngive andre celleområder i denne dialog ved at indtaste navnet i feltet og dernæst vælge de respektive celler.

Hvis du indtaster navnet i en formel, vil du se hele navnet som et tip efter du har indtastet de første få tegn.

- Tryk på Enter-tasten for at acceptere navnet fra tippet.

- Hvis mere end et navn starter med de samme bogstaver, kan du søge fremad gennem alle navnene ved at bruge Ctrl + Tab, og søge baglæns med Shift + Ctrl + Tab.

Relaterede emner

Indsæt - Navngivne udtryk - Definer

Anvend Målsøgning

Adresser og referencer, absolutte og relative

Genkender Navne som adressering