Indhold
Indholdsfortegnelse 🔎︎

# Side

Giver dig mulighed for at definere sidelayout, nummerering og papirformater for enkelt- og flersidede dokumenter.

For at tilgå denne kommando...

Vælg Formater - Side - (fanebladet) Side.

Vælg Dias - Egenskaber - (fanebladet) Side (i LibreOffice Impress).

Vælg Side - Egenskaber -(fanebladet) Side (i LibreOffice Draw).

Vælg Vis - Typografier - åbn en indførsels kontekstmenu og vælg Modificer/Ny - (fanebladet) Side.

Markere det maksimale udskrivningsområde på en side

## Papirformat

Vælg fra en liste med foruddefinerede papirstørrelser eller anvend et brugerdefineret papirformat.

### Format

Vælg en foruddefineret papirstørrelse eller opret et brugerdefineret format ved at indtaste dimensionerne på papiret i boksene Højde og Bredde.

### Bredde

Viser bredden af det valgte papirformat. For at oprette et brugerdefineret format, skal du indtaste en bredde her.

### Højde

Viser højden af det valgte papirformat. For at oprette et brugerdefineret format, skal du indtaste en højde her.

### Stående

Viser og udskriver det aktuelle dokument med papiret vendt lodret.

### Liggende

Viser og udskriver det aktuelle dokument med papiret vendt vandret.

### Tekstretning

Vælg tekstretningen, som du vil bruge i dit dokument. Tekstretningen "højre mod venstre (lodret)" roterer alle layoutindstillinger til højre med 90 grader, undtagen sidehovedet og sidefoden.

### Eksempelfelt

Viser en forhåndsvisning af den aktuelle markering.

### Papirbakke

Marker papirkilden for din printer. Hvis du ønsker det, kan du tildele forskellige papirbakker til forskellige sidetypografier. Tildel for eksempel en anden bakke til typografien Første side og læg dit fortrykte brevpapir i denne bakke.

## Margener

Angiv den plads, der skal være mellem kanterne af siden og dokumentteksten.

### Venstre / Indre

Indtast den plads, der skal være mellem venstre kant af siden og dokumentteksten. Hvis du bruger sidelayoutet Spejlvendt, indtast den plads, der skal være mellem den indre tekstmargen og den indre kant på siden.

### Højre/Ydre

Indtast den plads, der skal være mellem højre sidekant og dokumentets tekst. Hvis du bruger sidelayoutet Spejlvendt, indtast den plads, der skal være mellem ydre tekstmargen og den ydre kant på siden.

### Top

Indtast hvor meget plads, der skal være mellem den øverste kant af siden og dokumentteksten.

### Bund

Indtast hvor meget plads, der skal være mellem den nederste kant af siden og dokumentteksten.

## Layoutindstillinger

### Sidelayout

Angiv, om den aktuelle typografi skal vise ulige sider, lige sider eller både ulige og lige sider.

#### Højre og venstre

Den aktuelle sidetypografi viser både ulige og lige sider med venstre og højre marginer som angivet.

#### Spejlet

Den aktuelle sidetypografi viser både ulige og lige sider med inder- og ydermarginer som angivet. Brug dette layout, hvis du vil indbinde de printede sider som en bog. Indtast indbindingsbredden som "inder-"margin.

#### Kun højre

Den aktuelle sidetypografi viser kun ulige (højre-) sider. Venstre sider vises som tomme sider.

#### Kun venstre

Den aktuelle sidetypografi viser kun lige (venstre-) sider. Ulige sider vises som tomme sider.

### Diasnumre

Vælg det diasnummereringsformat, som du vil bruge til den aktuelle diastypografi.

### Sidetal

Marker det sidenummereringsformat, som du vil bruge til den aktuelle sidetypografi.

### Hold register

Justerer teksten i de valgte Sidetypografi efter et lodret sidegitter. Afstanden i gitret er defineret af Referencetypografien.

#### Referencetypografi

Vælg den Afsnitstypografi, som du vil bruge som reference til at indregulere teksten i den valgte Sidetypografi. Den skrifthøje, der er angivet i referencetypografien, indstiller det lodrette sidenets linjeafstand.

### Tabeljustering

Angiv justeringsindstillinger for celler på en printet side.

#### Vandret

Centrerer cellerne vandret på den printede side.

#### Lodret

Centrerer celler lodret på den printede side.

### Tilpas objekt til sideformat

Ændrer tegningsobjekter, så de passer på det papirformat, du vælger. Opsætningen af tegningsobjekterne bevares.

Relaterede emner

Ændring af måleenheder

Skrive med Hold register